Reynaldo Bignone
Store norske leksikon,Historie,Verdens historie og samtidshistorie,Sør-Amerika,Argentinas historie,Argentinas samtidshistorie
Reynaldo Bignone var en argentinsk offiser, som overtok som Argentinas president i juni 1982, etter nederlaget i Falklandskrigen.
Nederlaget i Falklandskrigen var et enormt prestisjetap for militærdiktaturet og en gjeninnføring av demokrati var eneste utvei for de militære. President Leopoldo Galtieri, som hadde beordret invasjonen av Falklandsøyene, hadde mistet sitt maktgrunnlag, og Bignone ble utnevnt til president for å lede militærdiktaturets siste fase fram mot overgangen til demokratisk styre. Han overlot makten til den folkevalgte presidenten, Raúl Alfonsín fra partiet Unión Cívica Radical, i desember 1983.I 2010 ble Bignone dømt for kidnapping, tortur og drap på 56 personer. Les mer i Store norske leksikon Argentinas politiske system Argentinas historie